འཁོར་གྱི་ནང་ནས་དབུལ་བ་འོང་བའི་ས།  ཆ་ཆུང་ཐ་མ་འཁོར་གྱི་ནང་ནས་གནད་པའི་ས།  ཆ་འབྲིང་ཐ་མ་ཁ་ཁྱེར་གྱི་སའི་མདུན་རྒྱབ་ཏུ་སོར་གང་བཅལ་བའི་ས་དེ།  འཕྲེད་དུ་ཆ་ཆུང་གཉིས་སུ་བཏང་པའི་ཆ་ཆུང་དང་པོ་མཐུའི་ས།  ཆ་ཆུང་ཐ་མ་སེར་བའི་ས།  ཆ་ཆེན་གསུམ་དུ་བཏང་བའི་ཆ་ཆེན་བར་པ་ཞེང་དུ་སོར་གསུམ་ཡོད་པ་དེ་ཡང་།  ཞེང་དུ་ཆ་འབྲིང་གསུམ་དུ་བཏང་ལ།  ཆ་འབྲིང་དང་པོ་རང་གི་ཕའི་ཕྱོགས་ཏེ་ནོར་ཕྱུགས་ཀྱི་ས།  ཆ་འབྲིང་བར་པ་སྐམ་ཟོག་གྀ་ས།  ཆ་འབྲིང་ཐ་མ་ཞིང་གི་ས།  ཆ་ཆེན་གསུམ་དུ་བཏང་བའི་ཆ་ཆེན་ཐ་མ་འཕྲེད་དུ་སོར་གསུམ་ཡོད་པ་དེ་ཡང་ཆ་འབྲིང་གཉིས་སུ་བཏང་ལ།  ཆ་འབྲིང་དང་པོ་རང་གི་མའི་ཕྱོགས་དེ་རང་གནས་པའི་ཁང་པའི་ས།  ཆ་འབྲིང་གཉིས་པ་ཁ་ཁྱེར་གྱི་ཕྱོགས་དེ་ཕ་མེས་ཀྱི་ས།  དེ་རྣམས་རང་ས་ཡིན་པས་དཔྲལ་བ་མདུན་དུ་བལྟས་ལ་བརྟགསོག་པོའི་སྣ་ནས་ལག་པ་གཡོན་གྱིས་བཟུང་བའི་མཐེ་བོང་ནང་སྐོར་ནི།  རང་གི་བུ་ཚའི་ས་ཡིན་པས་འཕྲེད་དུ་བརྟགདེ་ཡང་མདུན་རྒྱབ་ཏུ་སོར་བདུན་ཡོད།  འཕྲེད་དུ་སོར་གསུམ་ཡོད་པ་དེ།  མདུན་རྒྱབ་ཏུ་ཆ་ཆེན་གསུམ་དུ་བཅད་ལ།  ཆ་ཆེན་དང་པོ་སོག་སྣའི་ཕྱོགས་དེ་ཡང་འཕྲེད་དུ་ཆ་འབྲིང་གསུམ་དུ་བཅད་པ་དེ།  ཆ་འབྲིང་དང་པོ་སོག་སྣའི་ཕུག་དེ་ཡང་།  འཕྲེད་དུ་ཆ་ཆུང་དང་པོ་མཆོད་གནས་བཀུར་བར་འོས་པ་ཡོན་ཏན་གྱི་ས།  ཆ་ཆུང་གཉིས་པ་ཡོན་ཏན་མེད་པའི་ས།  བཀུར་བར་མི་འོས་པའི་ས།  ཆ་འབྲིང་གཉིས་རང་གི་ཕའི་ཕྱོགས་ཀྱི་ས།  དེའང་འཕྲེད་དུ་ཆ་ཆུང་གཉིས་སུ་བཅད་ལ།  ཆ་ཆུང་དང་པོ་དེ་ཡང་གཉིས་སུ་བཅད་པ་དེའི་དང་པོ་ཡོན་བདག་མོས་པའི་ས།  དེའི་གཉིས་པ་ཡོན་བདག་མི་མོས་ཏེ་གནོད་པའི་ས།  ཆ་ཆུང་གཉིས་པ་དེ་ཡང་གཉིས་སུ་བཅད་དེ།  དེའི་དང་པོ་ཡོན་བདག་གི་བུ་ཚ་མོས་པའི་ས།  དེའི་གཉིས་པ་ཡོན་བདག་གི་བུ་ཚ་མི་མོས་པ་སྟེ་གནོད་པའི་ས།  ཆ་འབྲིང་གསུམ་པ་རང་གི་བུ་སློབ་ཀྱི་ས།  དེ་ཡང་ཆ་ཆུང་གཉིས་སུ་བྱ་སྟེ།  ཆ་ཆུང་དང་པོ་བུ་སློབ་སྟེར་བའི་ས།  ཆ་ཆུང་གཉིས་པ་བུ་སློབ་གནོད་པའི་ས།  མདུན་རྒྱབ་ཏུ་ཆ་ཆེན་གསུམ་དུ་བཏང་བའི་ཆ་ཆེན་བར་མ་དེའང་འཕྲེད་དུ་ཆ་འབྲིང་གསུམ་དུ་བཏང་ལ།  ཆ་འབྲིང་དང་པོ་བུད་མེད་རང་གི་ས།  ཆ་འབྲིང་གཉིས་པ་བུད་མེད་ནོར་གྱི་ས།  ཆ་འབྲིང་གསུམ་པ་དུར་ས།  མདུན་རྒྱབ་ཏུ་ཆ་ཆེན་གསུམ་དུ་བཏང་བའི་ཆ་ཆེན་ཐ་མ་ཁ་ཁྱེར་གྱི་ཕྱོགས་དེ་ཡང་འཕྲེད་དུ་ཆ་འབྲིང་གསུམ་དུ་བཏང་ལ།  ཆ་འབྲིང་དང་པོ་དེ་ཡང་འཕྲེད་དུ་ཆ་གསུམ་དུ་བཏང་བའི་ཆ་ཆུང་དང་པོ་བུ་ཚ་རང་གི་དབང་ཐང་གི་ས།  ཆ་ཆུང་གཉིས་པ་བུ་ཚའི་དུར་ས།  ཆ་འབྲིང་གཉིས་པ་བུ་ཚ་རང་གི་འཁོར་གྱི་ས་དེ་ཡང་ཆ་ཆུང་གཉིས་སུ་བཅད་ལ།  དེའི་དང་པོ་བུ་ཚའི་འཁོར་གྱི་ནང་ནས་ཕན་པའི་ས།  གཉིས་པ་བུ་ཚའི་འཁོར་གྱི་ནང་ནས་གནོད་པའི་ས།  ཆ་འབྲིང་གསུམ་པ་བུ་ཚ་རང་གི་ནོར་ས།  དགྲ་ས་ཕྱོགས་ཀྱི་ས་ལ་ཡང་།  དགྲ་རང་གི་སའི་ཆ་ཆེན་པོ་ལ།  དགྲ་རང་གི་སྲོག་གི་ས་དང་༑  དགྲ་རང་གི་ལོངས་སྤྱོད་པའི་ས་ལས་མི་བརྩི།  དགྲའི་བུ་ཚའི་ནོར་གྱི་ས་དང་༑  དགྲའི་བུ་ཚའི་འཁོར་གྱི་ས་གཉིས་རང་ཕྱོགས་ཀྱི་དེ་དང་བཟློག་ལ་བརྩི།  དགྲ་སའི་ལྟག་པ་ནས་ལག་པ་གཡས་ཀྱི་མཐེ་བོང་ནས་བཟུང་ནས་དགྲ་རང་གི་ཟུར་ལ་བརྩི་བ་དང་།  ལག་པ་གཡོན་གྱི་མཐེ་བོང་ནས་དགྲའི་བུ་ཚའི་ཕྱོགས་འཕྲེད་དུ་བལྟ་ཞིང་བརྩི་བ་དང་།  དགྲའི་ཕ་མའི་ཕྱོགས་ལ་སོགས་པ་རྣམས་རང་གི་ཕྱོགས་དང་ཁྱད་པར་མེད་པར་གནས་པ་དང་།  བལྟ་ཕྱོགས་དང་བཟང་ངན་ལ་སོགས་པ་རང་གི་ཕྱོགས་དང་ཁྱད་མེད་དུ་ཤེས་པར་བྱའོ།  ། བརྒྱད་པ་སོ་སོའི་བཟང་ངན་བརྟག་པ་ལ།  རང་སྲོག་གི་ས་ནས་བྲུབ་ཁུང་དང་ཐུན་རྫས་ཡོད་ན་ནི་དགྲའི་མཐུ་འཇུགཙག་རོ་ཡོད་ན་ན་ཚ་མང་།  སྲིན་ཁུང་ཡོད་ན་ཚེ་ཐུང་།  གྲོག་ཚང་རྗེས་ཡོད་ན་ལོངས་སྤྱོད་འཕེལ།  རང་གི་ལོངས་སྤྱོད་ཀྱི་ས་ན་ཙག་རོ་ཡོད་ན་ནོར་སོགས་ལ་གང་སྟོངས་ཆེ།  སྲིན་ཁུང་ཡོད་ན་རྐུན་མ་མང་།  རྩ་རྗེས་ཞགས་པ་འདྲ་བ་ཡོད་ན་རྟ་ལ་ཇག་པ་འོང་།  རྩ་རྗེས་མདུང་རྩེ་རྣོན་པོ་འདྲ་བ་བྱུང་ན་འཁོན་མང་བར་འོང་།  གཡུང་དྲུང་རིས་འདྲ་བ་བྱུང་ན་དངོས་གྲུབ་འགྲུབ།  ནེའུ་ལེའི་རྐྱལ་པ་འདྲ་བ་བྱུང་ན་ཟོག་འཕེལ།  གདུགས་འདྲ་བ་བྱུང་ན་འཁོར་འདུ།  ཁྲི་འདྲ་བ་བྱུང་ན་གཞན་གྱིས་བཀུར།  རྒྱལ་མཚན་འདྲ་བ་བྱུང་ན་སྙན་གྲགས་ཐོབ།  གྲོག་རྗེས་འདྲ་བ་བྱུང་ན་ཟོག་བརྟན་པར་འོང་།  རང་གི་ཆོས་ཀྱི་ས་ན་སྲིན་ཁུང་བྱུང་ན་ཆོས་ལ་བར་ཆད་མང་།  ཙག་རོ་བྱུང་ན་འཁོར་གྱི་སློབ་མ་ཆོས་འགོ་མི་ཐོན།  རྩ་རིས་ཅན་ཏེ་སྒོམ་བྱེད་པ་འདྲ་བ་བྱུང་ན་གྲུབ་པ་ཐོབ།  པུ་སྟིའི་གཟུགས་འདྲ་བ་བྱུང་ན་ཉན་བཤད་འཕེལ།  འཁོར་གྱི་ནང་ན་སྟེར་བའི་ས་ལ་རྩ་རིས་ཞགས་པ་བསྡོགས་པ་འདྲ་བ་བྱུང་ན་རྟ་སྟེར་བའོ།  ། ཟངས་ནང་དུ་ཐུམ་བུ་བཅུག་པ་འདྲ་བ་བྱུང་ན་བཟའ་བཏུང་སྟེར།  རྒྱ་མས་སྲང་ལ་བཅལ་བ་འདྲ་བ་བྱུང་ན་གསེར་དངུལ་སྟེར༑  བྲེ་འདྲ་བ་བྱུང་ན་འབྲུ་སྟེར།  བཟང་ངན་གྱི་རྟགས་གཞན་བྱུང་ཡང་སྐྱོན་མེད་དོ།  ། འཁོར་གྱི་ནང་ནས་གནོད་པའི་ས་ནི།  རྩ་རིས་ཞགས་པ་བསྡོགས་པ་འདྲ་བ་བྱུང་ན་རྟ་རྣམས་རྐུ།  ཟངས་ནང་དུ་ཐུམ་བུ་བཅུག་པ་འདྲ་བ་བྱུང་ན་ཧུབ་འཐུང་གིན་དྲིན་མེད་ཟེར་བ་འོང་།  རྒྱ་མས་སྲང་ལ་བཅལ་བ་འདྲ་བ་བྱུང་བ་དང་།  བྲེ་བཟུང་བ་འདྲ་བ་བྱུང་ན་གསེར་དངུལ་འབྲུ་ལ་རྟག་ཏུ་རྐུན་མ་འོང་།  རང་གི་མཐུའི་ས་ན་ཙག་རོ་དང་།  བྲུབ་ཁུང་དང་།  སྲིན་ཁུང་རྩེ་གསུམ་ལ་སོགས་པ་ངན་པའི་རྟགས་ཚང་ན།  རང་གི་མཐུ་མྱུར་དུ་འགྲུབ་སྟེ།  དགྲ་བོ་ཐམས་ཅད་འཆི་བས།  དགྲ་ས་ན་ངན་རྟགས་ཚང་བ་རང་ལ་བཟང་ལ།  དགྲ་ལ་ངན་པ་ཡིན།  དེ་ལས་བཟློག་པ་གཡུང་དྲུང་།  རྒྱལ་མཚན།  གྲོག་རྗེས་ལ་སོགས་བཟང་རྟགས་གང་ཡང་རུང་བ་བྱུང་ན།  རང་ལ་དགྲའི་མཐུས་མི་ཚུགས།  ཁྱད་པར་དུ་འཁོར་ལོའི་གཟུགས་བྱུང་ན་རང་ལ་དགྲའི་མཐུས་མི་ཚུགས་པས།  མཐུ་བྱས་ཚད་ཁོ་རང་ལ་ལྡོག་པ་ཡིན་པས།  འདི་བརྟག་པ་ནི་གཞན་མེད་དོ།  ། སེར་བའི་ས་ན་རྩ་རིས་ཞིང་གི་གཟུགས་འདྲ་བ་བྱུང་བ་དང་།  ཟོར་བའི་གཟུགས་འདྲ་བ་བྱུང་ན་སེར་བ་བསྲུང་མི་དགོས་པར་རང་ཆས་སུ་འོང་།  གཞན་ཡང་ཐུན་རྗེས་དང་།  ཙག་རོ་དང་།  བྲུབ་ཁུང་ཕུར་པ་ལ་སོགས་པ་ངན་རྟགས་ཐམས་ཅད་བྱུང་ན་སེར་བ་མྱུར་དུ་འགྲུབ།  བཟང་རྟགས་ཐམས་ཅད་བྱུང་ན་སེར་བ་འགྲུབ་དཀའོ།  ། རང་གི་ནོར་ཕྱུགས་ཀྱི་ས་ན་རྩ་རིས་གྲི་འདྲ་བ་དང་།  ཞགས་པ་བསྡོགས་པ་འདྲ་བ་དང་།  མདའ་གཞུའི་གཟུགས་འདྲ་བ་དང་།  ཁོག་པོ་ཟླུམ་པོ་འདྲ་བ་དང་།  གཡང་གཞི་བཏིང་བ་འདྲ་བ་བྱུང་ན་ནོར་ཕྱུགས་མི་འཕེལ་ཞིང་གོད་ཁར་འགྲོ།  ངན་རྟགས་གཞན་གང་བྱུང་ཡང་སྐྱོན་མེད།  རྩ་རིས་གྲོག་འདྲ་བ་དང་།  ཁོག་པ་ཟླུམ་པོ་འདྲ་བ་དང་།  ཞོ་ཟེའུ་འདྲ་བ་དང་།  རྐྱལ་པ་ཕུས་བཀང་བ་འདྲ་བ་དང་།  གདང་བྲེས་པ་འདྲ་བ་དང་།  ར་བ་བསྐོར་བ་འདྲ་བ་དང་།  དེ་འདྲ་བྱུང་ན་ནོར་ཕྱུགས་འཕེལ་ཞིངཕན་ཐོགས།  བཟང་རྟགས་གཞན་ཚང་ཡང་ཡོན་ཏན་མི་འབྱུང་།  ཟོག་གི་ས་ན་རྩ་རིས་བུང་བའི་གཟུགས་འདྲ་བ་དང་།  འབྲས་སྤུངས་པ་འདྲ་བ་དང་།  གཡུང་དྲུང་འཁྱིལ་བ་འདྲ་བ་དང་།  མུ་ཏིག་གི་ཕྲེང་བ་འདྲ་བ་བྱུང་ན་ཟོག་ཐམས་ཅད་འཕེལ་བར་འགྱུར་རོ། །  འདིའི་སྐབས་སུ་ངན་རྟགས་ལ་རྩ་རིས་གཤིན་རྗེའི་མདུང་ཤིང་འདྲ་བ་བྱུང་ན་ཟོག་ལ་ངན།  གཞན་ངན་རྟགས་བྱུང་ཡང་སྐྱོན་མེད།  རང་གི་ཞིང་གི་ས་ན་རྩ་རིས་བྲུབ་ཁུང་འདྲ་བའི་ནང་ན་རྒྱལ་པོ་རྐང་ཐང་རྨོག་གྱོན་པ་འདྲ་བ་བྱུང་ན་དགྲས་བསྒྲུབ་མི་ནུས་པར་རང་གི་ཞིང་ལ་སེར་བ་འོང་།  རྩ་རིས་ཚེག་འདྲ་བ་བྱུང་ན་ས་བོན་མཐའ་ནས་སྐམ།  གཤིན་རྗེའི་མདུང་ཤིང་འདྲ་བ་བྱུང་ན་ཤྭ་འབྲུག་གིས་ཁྱེར།  ཚེག་རོ་བྱུང་ན་སད་ཀྱིས་ཁྱེར།  སྲིན་ཁུང་བྱུང་ན་སྲིན་གྱིས་ཁྱེར།  ཟོར་བ་བྱུང་ན་མྱུར་དུ་མི་ལ་འཆོར།  གཞན་ངན་རྟགས་གང་ཡང་སྐྱོན་མེད།  བཟང་བའི་རྟགས་ལ་རུས་པ་འབྲང་ཆུང་ལ་བྲག་བཙུགས་པ་འདྲ་བ་དང་།  ཡུར་དུ་ཆུ་དྲངས་ནས་ཞིང་ལ་སླེབ་པ་འདྲ་བ་དང་།  སྙེ་མའི་གཟུགས་འདྲ་བ་བྱུང་ན་བཟང་ངོ་།  ། བཟང་རྟགས་གཞན་གང་བྱུང་ཡང་ཡོན་ཏན་མེད་དོ།  ། རང་གནས་པའི་ཁང་པའི་ས་ན་ཚེག་རོ་དང་སྲིན་ཁུང་བྱུང་ན།  ཚེ་ཐུང་ཞིང་ཁང་པ་སྟོང་།  གཞན་ངན་པའི་རྟགས་ནི༑  གཅན་གཟན་གྱིས་བྲད་པའི་རྗེས་འདྲ་བ་དང་།  གཤིན་རྗེའི་མདུང་ཤིང་འདྲ་བ་དང་།  བྱ་རོག་གི་རྗེས་འདྲ་བ་དང་།  བྲུབ་ཁུང་འདྲ་བ་དང་།  ཡུགས་ས་མོའི་མགོ་འདྲ་བ་ལ་སོགས་པ་ཀུན་ཏུ་བྱུང་ན།  ཕྱོགས་ཀུན་ཏུ་ངན་ནོ།  ། གཞན་ཡང་བཟང་བའི་རྟགས་ནི།  རྩ་རིས་གླང་པོ་ཆེའི་མཁལ་ཁུང་འདྲ་བ་དང་།  གཞོང་པ་མར་ཁུས་བཀང་བ་འདྲ་བ་དང་།  ནམ་མཁའ་ལ་དར་ཕྱར་བ་འདྲ་བ་དང་།  མཁར་ལ་བ་གམ་ཐོགས་པ་འདྲ་བ་དང་།  འབྲས་ཕུང་ལ་བྲེ་བཙུགས་པ་འདྲ་བ་དང་།  དེ་འདྲ་བྱུང་ན་བཟང་བའི་རྟགས་ཡིན།  ཕ་མེས་ཀྱི་དུར་ས་ནས་ཤིང་སྐམ་ཡལ་ག་ཆག་པ་འདྲ་བ་བྱུང་ན་དུར་ས་མ་བདེ།  མཆོད་རྟེན་གྱི་གདུགས་ཕུག་པ་འདྲ་བ་བྱུང་ན་ཕ་མེས་ཀྱི་དུར་ས་མ་བདེ།  ངན་རྟགས་དེ་གཉིས་ཡོད་ཀྱང་ཤིང་ལོའི་རྩ་བ་དུར་ས་ན་ཟུག་ན་དེས་ཐུབ།  ངན་རྟགས་གཞན་ཡོད་ཀྱང་སྐྱོན་མེད།  བཟང་རྟགས་ཤིང་ལོས་ས་སྟོང་རྩའི་ཡལ་ག་དུར་ས་བསྐོར་ན་ཕ་མེས་ཀྱི་དུར་ས་བདེ།  རི་མོ་འབྲང་རྒྱས་དང་ལྷ་བཤོས་ཀྱི་གཟུགས་འདྲ་བ་བྱུང་ན།  ཕ་མེས་དུར་ས་བདེ་བས་བུ་ཚ་འཕེལ་ཞིང་ཟས་ཟོག་ལ་དགའ།  རི་མོ་མདའ་ལ་དར་བཏགས་པ་འདྲ་བ་དང་༑  རྒྱལ་མཚན་འདྲ་བ་དང་།  དེ་འདྲ་ཡོད་ན་ཕ་མེས་ཀྱིས་སྲུང་སྐྱོབ་བྱེད་པས་ཤིན་ཏུ་བཟང་ངོ་།  ། སྔར་རྟགས་རང་གི་ས་དང་།  ད་རྟགས་ཕ་མའི་ས་དང་།  བུ་ཚའི་ས་དང་།  དགྲའི་ས་དང་།  དེ་རྣམས་ཐམས་ཅད་ལ་བཟང་ངན་མཉམ་པོར་བྱུང་ན་མཉམ་པོར་བརྩི།  ངན་པ་མང་ན་ངན་པར་བརྩི།  བཟང་རྟགས་མང་ན་བཟང་བར་བརྩིའོ།  ། བཟང་ངན་གང་ཡང་མེད་ན་སྐྱོན་ཡོན་གང་ཡང་མེད།  རང་གི་བུ་ཚའི་ཕྱོགས་དེ་ལ་ཡང་མདུན་རྒྱབ་ཏུ་སོར་བདུན།  ཞེང་དུ་སོར་གསུམ་ཡོད་པ་དེ་ཡང་།  མདུན་རྒྱབ་ཏུ་ཆ་ཆེན་གསུམ་དུ་བཏང་ལ།  ཆ་ཆེན་དང་པོ་སོག་སྣའི་ཕྱོགས་ཀྱིས་མཆོད་གནས་ཡོན་ཏན་ཡོད་པ་བཀུར་བར་འོས་པའི་ས་ན་བཟང་ངན་བསྟན་པ་ནི།  རང་ས་ཕྱོགས་ཀྱི་ས་དང་མཚུངས།  ཡོན་ཏན་མེད་པ་བཀུར་བ་མི་འོས༑  རི་མོ་རྩེ་གསུམ་འདྲ་བ་བྱུང་ན།  རྩ་རིས་རོ་གཏུམས་པ་འདྲ་བ་བྱུང་ན།  ཙག་རོ་དང་སྲིན་ཁུང་ཡོད་ན་འཁོར་རང་ཚེ་ཐུང་བས་བཀུར་བར་མི་འོས།  རི་མོ་རྩེ་གསུམ་འདྲ་བ་བྱུང་ན་རང་གི་སྲོག་ལ་གཟན་པས་བཀུར་བར་མི་འོས།  རི་མོ་བྲུབ་ཁུང་འདྲ་བ་བྱུང་ན་མཆོད་གནས་ཀྱིས་དགྲ་ལ་མཐུ་བྱས་ཀྱང་ཁོ་རང་ལ་ཚུར་ལ་ལྡོག་པས་བཀུར་བར་མི་འོས།  ངན་རྟགས་གཞན་རྣམས་ཡོད་ཀྱང་སྐྱོན་མེད།  བཟང་རྟགས་རྣམས་ཚང་ཡང་དངོས་གྲུབ་མི་འབྱུང་ངོ་།  ། ཡོན་བདག་མོས་པའི་ས་དང་༑  ཡོན་བདག་བུ་ཚ་མོས་པའི་ས་གཉིས་ནི།  རང་གི་འཁོར་གྱི་ནང་ནས་སྟེར་བའི་ས་དང་མཚུངས།  ཡོན་བདག་གི་དང་ཡོན་བདག་གི་བུ་ཚ་མི་མོས་ཏེ་གནོད་པའི་ས་ན།  རང་སའི་འཁོར་གྱི་ནང་ནས་གནོད་པ་རྣམས་དང་མཚུངས།  བུ་སློབ་ཀྱིས་ཕན་འདོགས་པའི་ས་ནི།  རང་སའི་འཁོར་གྱི་ནང་ནས་སྟེར་བ་དང་མཚུངས།  བུ་སློབ་ཀྱི་སའི་གནོད་པ་ནི་རང་སའི་འཁོར་གྱི་ནང་ནས་གནོད་པའི་ས་དང་མཚུངས་སོ།  ། ནག་ཆགས་རང་གི་སའི་བཟང་ངན་ནི།  རང་སའི་འབྲོག་གི་ས་དང་༑  ལོངས་སྤྱོད་ཀྱི་ས་དང་མཚུངས།  ནོར་གྱི་ས་ནི་རང་སའི་ནོར་ཕྱུགས་ཀྱི་ས་དང་༑  ཟོག་གི་ས་དང་།  ཞིང་གི་ས་དང་མཚུངས་སོ།  ། དུར་སའི་བཟང་ངན་ནི་རང་གནས་པའི་ཁང་པའི་ས་དང་།  ཕ་མེས་ཀྱི་དུར་ས་དང་མཚུངས་སོ།  ། བུ་ཚ་རང་གི་དབང་ཐང་གི་ས་ནི།  རང་སའི་སྲོག་གི་ས་དང་།  ལོངས་སྤྱོད་ཀྱི་ས་དང་མཚུངས་སོ༑ ༑ བུ་ཚའི་དུར་ས་ནི་རང་སའི་ཁང་པ་དང་།  ཕ་མེས་ཀྱི་དུར་ས་གཉིས་མཚུངས་སོ།  ། བུ་ཚ་རང་གི་འཁོར་གྱི་ནང་ཕན་པའི་ས་ནི་རང་སའི་འཁོར་གྱི་ནང་ནས་སྟེར་བའི་ས་དང་མཚུངས།  བུ་ཚའི་འཁོར་གྱི་ནང་ནས་གནོད་པའི་ས་ནི་རང་སའི་འཁོར་གྱི་ནང་ནས་གནོད་པའི་ས་དང་མཚུངས་སོ།  ། བུ་ཚའི་ནོར་ས་ནི་རང་སའི་ནོར་ཕྱུགས་ཀྱི་ས་དང་།  ཟོག་གི་ས་དང་།  ཞིང་གི་ས་དང་གསུམ་དུ་མཚུངས།  རང་གི་ཕའི་དབང་ཐང་གི་ས་ནི།  རང་སའི་སྲོག་གི་ས་དང་།  ལོངས་སྤྱོད་ཀྱི་ས་དང་མཚུངས།  ནོར་ས་ནི་རང་སའི་ནོར་ས་གསུམ་དང་མཚུངས།  དུར་ས་ནི་རང་སའི་ཁང་ས་དང་།  ཕ་མེས་ཀྱི་དུར་ས་དང་མཚུངས།  མའི་ས་ལའང་ཕའི་ས་དང་མཚུངས༑  རང་སའི་བཟང་ངན་ཇི་ལྟ་བར་དགྲ་སར་ཡང་དེ་བཞིན་དུ་ཤེས་པར་བྱའོ༑ ༑ འདོད་འཇོ་དང་།  རིན་པོ་ཆེ་དང་།  མཚོ་མོ་དང་།  གཞོང་བུ་དང་དེ་ལ་སོགས་པ་རྣམས་ནི།  རང་སར་མང་ན་བཟང་རབ།  གཞན་གཉིས་ཀྱང་ཕྱེད་མར་ཡོད་ན་བཟང་འབྲིང་།  དགྲ་སར་མང་ན་བཟང་ཐ།  དེ་ཡང་རང་ས་ནས་འདོད་འཇོ་ལ་སོགས་པ་རང་སའི་ཤིང་ལོའི་ཡལ་གས་རང་ཕྱོགས་བསྐོར་ན་བཟང་འབྲིང་༑  དགྲ་སའི་ཤིང་ལོ་རང་སའི་གྲོག་ཤུལ་དང་།  འབྲས་ཕུང་དང་།  འདོད་འཇོ་ལ་སོགས་པས་རང་སའི་ཤིང་ལོའི་ཡལ་གས་རང་ཕྱོགས་བསྐོར་ན་བཟང་འབྲིང་༑  དགྲ་སའི་ཤིང་ལོ་རང་སའི་གྲོག་ཤུལ་དང་།  འབྲས་ཕུང་དང་།  འདོད་འཇོ་ལ་སོགས་པས་བསྐོར་ན་བཟང་ཐ།  དགྲ་སའི་འདོད་འཇོ་ལ་སོགས་པ།  རང་སའི་ཤིང་ལོས་བསྐོར་ན་དེ་ཡང་བཟང་འབྲིང་།  དགྲ་སའི་འདོད་འཇོ་ལ་སོགས་པ་དགྲ་སའི་ཤིང་ལོས་བསྐོར་ན་བཟང་ཐ།  རུས་པའི་འབུར་ཡོད་ན་འབྲས་ཕུང་ཞེས་བྱ་སྟེ།  རང་ས་དང་དགྲ་ས་གཉིས་ཀ་མང་ཉུང་གང་ན་ཡོད་དང་།  ཤིང་ལོ་གང་ཕྱོགས་སུ་བསྐོར་བ་ལ་སོགས་པ་རྣམས་ནི།  འདོད་འཇོ་དང་གྲོག་ཤུལ་ལ་སོགས་པ།  ཤིང་ལོས་གང་ཕྱོགས་བསྐོར་བ་རྣམས་ནི་བཟང་འབྲིང་།  དེ་རྣམས་དང་མཐུན་པར་ཤེས་པར་བྱའོ།  ། གཞན་ཡང་ཤིང་ལོ་རྣམས་ནི་དགྲ་སའི་ཤིང་ལོ་རྣམས་ནི་དགྲ་ས་རང་དུ་ཟུག་ན་བཟང་རབ།  རང་སར་ཟུག་ཀྱང་རྩེ་མོ་དགྲ་སར་ཟུག་ན་བཟང་འབྲིང་།  དགྲ་སའི་ཤིང་ལོ་རང་སར་ཟུག་ན་བཟང་ཐ།  རང་སའི་ཤིང་ལོ་དགྲ་སར་ཟུག་ན་བཟང་རབ།  དགྲ་སར་ཟུག་ཀྱང་རང་སར་རྩེ་མོ་གུག་ཀྱང་བ